SET ปิดเช้าลบ 1 จุด คาดบ่ายแกว่งแคบ รอผลเจรจาขยายเพดานหนี้สหรัฐ
SET ปิดเช้าลดลง 1 จุด จากแรงขายหุ้นขนาดใหญ่จากความกัลวลผลกระทบจากนโยบายรัฐบาลพรรคก้าวไกล ผสมแรงซื้อสะสม PTTEP, ADVANC, INTUCH ประคองตลาด ช่วงบ่ายคาดแกว่งแคบต่อ ให้แนวรับ 1,530-1,535 จุด แนวต้าน 1,545-1,550 จุด
SET ปิดเช้าลดลง 1 จุด จากแรงขายหุ้นขนาดใหญ่จากความกัลวลผลกระทบจากนโยบายรัฐบาลพรรคก้าวไกล ผสมแรงซื้อสะสม PTTEP, ADVANC, INTUCH ประคองตลาด ช่วงบ่ายคาดแกว่งแคบต่อ ให้แนวรับ 1,530-1,535 จุด แนวต้าน 1,545-1,550 จุด
16 พ.ค. 2566

นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ดัชนีช่วงเช้าแกว่งตัวแคบๆ ตลาดหายตกใจหลังจากวานนี้เจอแรงเทขายหุ้นใหญ่ที่กังวลผลกระทบจากนโยบายหาเสียงของพรรคก้าวไกล หลังจากชนะเลือกตั้งและประกาศตัวเป็นแกนนำจัดตั้งรัฐบาล แต่วันนี้แรงขายหุ้นใหญ่ชะลอลง ขณะที่มีแรงเก็งกำไรหุ้นรายตัวที่มีผลประกอบการออกมาดี นอกจากนี้ยังมีแรงสะสม PTTEP, ADVANC, INTUCH เข้ามาประคองตลาดไว้
ส่วนปัจจัยต่างประเทศวันนี้ยังรอการเจรจาการขยายเพดานหนี้ของสหรัฐวันนี้ (16 พ.ค.)
ขณะที่แนวโน้มตลาดหุ้นช่วงบ่าย คาดแกว่งคล้ายตลาดช่วงเช้า ยังไร้ปัจจัยใหม่ แนะเน้น Selective Buy หุ้นที่มีผลประกอบการดี ให้แนวรับที่ 1,530-1,535 จุด แนวต้านให้ไว้ที่ 1,545-1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
GULF มูลค่าการซื้อขาย 1,941.96 ล้านบาท ปิดที่ 48.00 บาท ราคาไม่เปลี่ยนแปลง
CPALL มูลค่าการซื้อขาย 1,470.92 ล้านบาท ปิดที่ 64.50 บาท ลดลง 0.25 บาท
SCB มูลค่าการซื้อขาย 1,093.24 ล้านบาท ปิดที่ 105.00 บาท ลดลง 1.00 บาท
ADVANC มูลค่าการซื้อขาย 987.59 ล้านบาท ปิดที่ 213.00 บาท เพิ่มขึ้น 2.00 บาท
PTT มูลค่าการซื้อขาย 924.07 ล้านบาท ปิดที่ 32.50 บาท เพิ่มขึ้น 0.25 บาท